Horezmas PSR

Horezmas PSR (; ), Horezmas Padomju Sociālistiskā Republika, bija īslaicīgi no 1923. līdz 1925. gadam pastāvoša padomju sociālistiskā republika, ko izveidoja Horezmas Tautas Padomju Republikas teritorijā pēc tās pievienošanas PSRS un likvidēja pēc sadalīšanas starp Turkmēnijas PSR (81%), Kazahijas APSR (10%) un Uzbekijas PSR (9%).

Vēsture 

Pēc zaudētā Krimas kara (1853—1856) Krievijas impērija sāka ekspansiju Vidusāzijā. 1865. gadā krievu karaspēks ieņēma Taškentu, ko 1867. gadā pasludināja par jaundibinātās Turkestānas ģenerālgubernatūras centru, bet 1868. gadā bijušo Timura galvaspilsētu Samarkandu.  Hivas haniste kļuva par Krievijas impērijas protektorātu 1873. gadā.

Izveide 
Pēc tam, kad Krievijas pilsoņu kara laikā Sarkanā armija iekaroja Turkestānu, Hivas hanistes teritorijā tika izveidota Horezmas Tautas Padomju Republika. 

1923. gada 30. oktobrī Horezmas TPR tika pārdēvēta par Horezmas PSR un pievienota PSRS.

Likvidācija 
1925. gada 15. februārī Horezmas PSR likvidēja un tās teritoriju sadalīja starp nesen nodibināto Uzbekijas PSR, Turkmēnijas PSR un KPFSR Karakalpaku autonomo apgabalu.

Uzbekijas PSR
Padomju Savienība